Som biskop engasjerte han seg umiddelbar for forsvaret av fattige i hans tilsynsområde, og det området de fattigste bodde i kalte han (= ung by). Den 31. mai 1970 ødela et jordskjelv en betydelig del av regionen Ancash, og han ble da utnevnt til komiteen for gjenoppbygging og rehabilitering av de rammede områder. I mai 1971 forsvarte biskop Bambarén med sin egen kropp retten til bosted for tusener av landokkupanter i Pamplona i hovedstaden Lima, som etter å ha blitt utsatt for en konfrontasjon med sivilgarden og politiet den 4. mai, var blitt tvangsforflyttet til sandørkenområder sør for byen den 16. mai, der det senere vokste opp det distrikt som skulle få navnet Villa El Salvador. Biskop Bambarén protesterte også direkte på de arresterte og tvangsflyttedes vegne til lederen av militærjuntaen, general Juan Velasco Alvarado; han grep da inn, og dessuten med å fjerne innenriksministeren general Armando Artola Azcárate, fra sitt embede. Etter dette fikk biskop Bambarén tilnavnet «Obispo de los pueblos jóvenes».